Premierul francez Gabriel Attal a apărat marți strategia Franței de a sprijini Ucraina, într-o intervenție în fața deputaților care au adoptat la finalul sesiunii acordul de securitate dintre Paris și Kiev, în pofida abținerii extremei drepte și a opoziției stângii radicale și a comuniștilor, în cadrul unui vot mai curând simbolic, anunță AFP, citat de Agerpres.
Attal a adus un "omagiu rezistenţei excepţionale a poporului ucrainean", fiind ovaţionat în picioare de către deputaţi.
El a insistat asupra "riscurilor concrete" şi "tangibile" ale unei victorii ruseşti asupra "vieţii de zi cu zi" a francezilor, un "cataclism pentru puterea lor de cumpărare": "o inflaţie alimentară de zece ori mai mare, o explozie a preţurilor la energie de zece ori mai mare".
EN DIRECT | Je m'exprime devant les députés à l'Assemblée nationale sur l'accord bilatéral de sécurité entre la France et l'Ukraine.https://t.co/w7dE7k5ALf
— Gabriel Attal (@GabrielAttal) March 12, 2024
A vota împotriva strategiei Franţei de a acorda ajutor Ucrainei ar însemna "a întoarce spatele istoriei noastre", a afirmat prim-ministrul francez. "A te abţine înseamnă a fugi", a continuat el, vizând Franţa Nesupusă (La France Insoumise/LFI, stânga radicală) şi Adunarea Naţională (Rassemblement National /RN), a lui Marine Le Pen, confrom Agerpres.
Premierul francez a dat asigurări că sprijinul pentru Ucraina nu are nicio limită, deoarece nici Rusia nu are vreo limită, referire la declarațiile liderului francez cu privire la ideea de a trimite trupe în Ucraina, respinsă cu vehemență de NATO, prin vocea secretarului general Jens Stoltenberg, sau de reprezentanți ai țărilor aliate, în frunte cu Germania, Marea Britanie și Italia, deși unii dintre aceștia, precum ministrul de externe polonez, Radoslaw Sikorski, sprijină ideea.
Revenind la dezbaterea din Adunarea Națională, se pare că apelul lui Gabriel Attal a fost ascultat pentru că, la finalul unor îndelungi deliberări, 372 de deputaţi au votat pentru şi 99 împotriva acordului de securitate stabilit de președintele francez Emmanuel Macron și omologul ucrainean Volodimir Zelenski, la mijlocul lunii februarie, care a determinat Parisul să livreze Kievului echipament militar în valoare de 2,6 miliarde de euro.
Teodora Ion este redactor-șef adjunct și specialistă în domeniul relațiilor internaționale. Aria sa de expertiză include procesul retragerii Marii Britanii din Uniunea Europeană, relațiile comerciale globale și competiția pentru supremație dintre marile puteri ale lumii. Teodora este corespondent în cadrul summit-urilor Consiliului European și al celorlalte reuniuni decizionale de la nivelul UE.
You may like
Parlamentul European stabilește o definiție comună a încălcării sancțiunilor UE. Încercările pot fi pedepsite cu închisoare până la 5 ani
Secretarul general al NATO se delimitează de ideea lui Macron privind trimiterea de trupe în Ucraina și de apelul Papei Francisc pentru negociere
Orban, după întâlnirea cu Trump: Nu va da niciun cent Ucrainei și are un "plan detaliat" pentru a pune capăt războiului, care se potrivește cu interesele Ungariei
Ministrul italian al Apărării este împotriva ideii desfășurării de trupe occidentale în Ucraina: Franța și Polonia pot vorbi în nume propriu, nu în numele NATO
De la Kiev, ministrul britanic al Apărării "trage un semnal de alarmă": "Care este mesajul dacă am permite ca o țară democratică să fie cucerită de un dictator ca Putin? Ce ar spune despre valorile noastre?"
Avertismentul lui Donald Tusk la Congresul PPE de la București: Vremurile de liniște fericită s-au terminat. Trăim într-o epocă pre-război, dar nu avem motive să capitulăm în fața răului
Victor Negrescu, negociator-șef al PE, prezintă prioritățile pentru bugetul UE 2025: Trebuie să alocăm resurse financiare pentru o Europă echitabilă care nu lasă pe nimeni în urmă
Published
4 mins agoon
March 13, 2024Eurodeputatul Victor Negrescu, negociatorul-șef al Parlamentului European pentru bugetul UE din 2025, a subliniat, miercuri, în plenul de la Strasbourg, importanța stabilirii de orientări clare și axate pe nevoile cetățenilor în acest dosar, precum și faptul că prioritățile Parlamentului European trebuie să fie luate în considerare cu seriozitate de către Comisia Europeană și Consiliul UE.
"Am reușit, după lungi discuții cu colegii mei, cu coordonatorii noștri și cu cei din umbră, să elaborăm un document care să fie clar, care să stabilească o viziune pentru viitorul buget al UE și să prezinte o direcție clară pentru negocierile care vor avea loc între instituțiile noastre", a afirmat eurodeputatul român.
De la aderarea României la Uniunea Europeană, în 2007, Victor Negrescu este primul eurodeputat social-democrat din România care negociază, în numele Parlamentului European, bugetul Uniunii Europene.
În cadrul intervenției sale, Negrescu a exprimat recunoștința pentru eforturile colegilor săi, precum și a celor implicați în elaborarea documentului ce stabilește viziunea pentru bugetul UE viitor. Aprecierea sa a fost marcată în contextul votului puternic în favoarea raportului adoptat în Comisia pentru bugete a Parlamentului European, la începutul lunii martie.
Prioritățile exprimate de negociatorul-șef al Legislativului european s-au concentrat pe nevoile cetățenilor Uniunii Europene și pe dezvoltarea durabilă a economiei și societății europene. El a subliniat necesitatea alocării resurselor financiare adecvate pentru prioritățile cetățenilor, inclusiv pentru întreprinderi, și pentru a asigura o Europă echitabilă și "care nu lasă pe nimeni în urmă".
Negrescu a identificat trei direcții cheie pentru orientarea bugetului UE în 2025:
1. Eficiență și eficacitate: A subliniat necesitatea utilizării mai eficiente și mai eficace a fondurilor disponibile, combaterea corupției și concentrarea pe impactul politicilor UE. În plus, a pledat pentru utilizarea pe deplin a fondurilor neutilizate din perioada financiară anterioară și alocarea acestora către beneficiarii și țările cu o rată de absorbție ridicată.
2. Priorități strategice și obiective noi: A evidențiat importanța asigurării de resurse pentru prioritățile strategice ale UE și pentru obiectivele noi, cum ar fi sprijinul financiar pentru programul Erasmus și investițiile în economie.
3. Control democratic: A pledat pentru menținerea controlului democratic asupra bugetului UE, cu un rol puternic al Parlamentului European, pentru a asigura îndeplinirea obiectivelor sociale și a nevoilor cetățenilor europeni.
De asemenea, Negrescu și-a exprimat mulțumirea pentru sprijinul oferit de colegii său eurodeputați privind includerea în documentul de negociere cu prioritățile bugetare ale Parlamentului European a unor aspecte care privesc în mod direct România, precum suplimentarea fondurilor pentru aderarea completă a României și Bulgariei la Schengen, sprijinirea sectorului agricol, a fermierilor și zonelor rurale, accesul cetățenilor la tratamente și aparatură medicală de ultimă generație, mobilitatea cetățenilor europeni sau îmbunătățirea transferului drepturilor sociale și ale pensiilor, care va ajuta diaspora europeană să revină acasă mai ușor.
"O Europă puternică își protejează cetățenii și este evident că doar împreună putem să ne asigurăm de acest lucru", a remarcat negociatorul-șef al Parlamentului European, evidențiind importanța solidarității și a sprijinului reciproc între statele membre.
În contextul conflictelor din vecinătatea Uniunii, Negrescu a accentuat importanța ajutorului acordat Ucrainei, Republicii Moldova, Georgiei și țărilor din Balcanii de Vest și a reafirmat angajamentul Parlamentului European de a sprijini aspirațiile acestor țări de a deveni membre ale UE.
"Nu noi am început războiul din Ucraina, dar dacă nu ajutăm Ucraina și Republica Moldova, viețile noastre vor fi schimbate pentru totdeauna și amenințate de atitudinea barbară a conducătorilor Moscovei. Îi ajutăm pe moldoveni și ucraineni să salveze vieți, dar îi ajutăm și pe ei să ne salveze viețile.Prin urmare, trebuie să continuăm să arătăm Republicii Moldova, Ucrainei, Georgiei și țărilor din Balcanii de Vest că suntem acolo pentru a le ajuta să devină membre ale Uniunii Europene", a afirmat eurodeputatul român.
Cu toate acestea, Negrescu a reiterat că Uniunea Europeană trebuie să evite transformarea discuțiilor bugetare "într-o dezbatere de politică externă".
În încheiere, negociatorul-șef al Parlamentului European a reiterat importanța unei abordări responsabile și unitare înaintea alegerilor pentru Parlamentul European, reafirmând angajamentul instituțional de a reprezenta și de a lucra în interesul cetățenilor europeni.
"Le transmitem un mesaj clar cetățenilor noștri că suntem aici pentru a-i reprezenta în mod corespunzător, pentru a lucra pentru ei, pentru a lua decizii serioase în interesul lor, al statelor membre și al Uniunii Europene", a punctat Victor Negrescu.
Parlamentul European va vota miercuri dupa-amiază orientările pentru bugetul UE în 2025, conturate sub coordonarea negociatorului-șef Victor Negrescu, aprobarea acestora constituind mandatul de negociere cu Consiliul UE și Comisia Europeană după alegerile din luna iunie.
"Prin aprobarea priorităților din această după-amiază, restabilim credibilitatea instituției noastre și demonstrăm, înainte de alegeri, că suntem capabili să răspundem așteptărilor justificate ale cetățenilor noștri", a transmis eurodeputatul român.
Ce urmează?
După votul din plenul Parlamentului European, ar urma ca Comisia Europeană să prezinte propunerea sa pentru bugetul pentru 2025 înainte de vara anului 2024. Bugetul pentru anul viitor trebuie să fie convenit între Consiliu și Parlament până la sfârșitul acestui an.
Consiliul Uniunii Europene și-a stabilit deja orientările pentru bugetul din 2025, considerând că că acesta ar trebui să fie realist, în conformitate cu nevoile reale, să asigure o bugetare prudentă și să lase suficiente marje în cadrul plafoanelor cadrului financiar multianual (CFM) pentru a face față unor circumstanțe neprevăzute și pentru a aborda provocările Uniunii.
În ceea ce privește orientările bugetare, acestea reprezintă primul document pe care Parlamentul îl produce în timpul procedurii bugetare anuale. Acesta stabilește linia pe care Parlamentul se așteaptă să o urmeze Comisia atunci când își elaborează propunerea de buget. Mai mult de 90% din bugetul UE este destinat cetățenilor, regiunilor, orașelor, agricultorilor și întreprinderilor.
Josep Borrell: În pofida provocărilor și a sfidării Cartei ONU, Națiunile Unite rămân "o busolă de nescufundat" în mijlocul tulburărilor
Published
2 hours agoon
March 13, 2024Într-un discurs rostit în cadrul sesiunii anuale a Consiliului de Securitate al Națiunilor Unite privind cooperarea UE-ONU, Înaltul Reprezentant Josep Borrell a subliniat gravitatea situației actuale la nivel mondial, calificând-o drept "profund îngrijorătoare". El a articulat o realitate sumbră, afirmând că "există momente în istorie în care întunericul lumii devine tot mai întunecat, iar astăzi este unul dintre aceste momente".
Borrell a subliniat rolul indispensabil al Organizației Națiunilor Unite, descriind-o ca fiind "o busolă de nezdruncinat pentru umanitatea noastră" în mijlocul haosului și conflictelor care afectează lumea. În pofida provocărilor și a sfidării Cartei ONU, el a arătat că "Organizația Națiunilor Unite rămâne un reper în mijlocul tulburărilor. Este un far în ceața groasă prin care ne căutăm drumul în fiecare zi".
Discursul a evidențiat două conflicte majore care necesită atenție: agresiunea împotriva Ucrainei și criza din Gaza. În acest sens, șeful diplomației UE a condamnat încălcările dreptului internațional și a subliniat necesitatea urgentă ca ajutorul umanitar să ajungă în Gaza, unde o criză provocată de om amenință viețile a milioane de oameni.
Abordând problema refugiaților palestinieni, Borrell a reiterat importanța rolului UNRWA, declarând: "UNRWA există pentru că există refugiați palestinieni. Nu este un cadou pentru palestinieni, ci un răspuns la nevoile lor".
Mai departe, el a propus pași concreți către pace, pledând pentru un angajament reînnoit al ONU față de soluția celor două state în conflictul israeliano-palestinian.
"Iar pentru ca aceasta să devină realitate, primul pas ar trebui să fie o rezoluție unanimă a acestui Consiliu de Securitate [ONU], care să sprijine o soluție cu două state și să definească principiile generale care pot duce la acest rezultat. Iar în acest sens, Uniunea Europeană este pregătită să coopereze. Cred că avem o ocazie minunată de a arăta că principiile noastre nu sunt vorbe goale".
Astfel, a subliniat importanța unei separări clare, a securității și a integrării regionale ca principii directoare în vederea obținerii unei păci durabile în regiune.
În plus, Înaltul Reprezentant a menționat contribuțiile financiare semnificative ale UE la Organizația Națiunilor Unite și angajamentul său față de prevenirea conflictelor și eforturile de menținere a păcii la nivel mondial. El a subliniat rolul UE în sprijinirea păcii și a stabilității în Africa, în regiunea Sahel și în alte zone de conflict, abordând în același timp crizele umanitare din Sudan, Somalia, Afganistan și Myanmar.
"Știu că Organizația Națiunilor Unite se confruntă cu constrângeri financiare serioase. Unele contribuții nu sunt plătite. Și acum, când toată lumea vorbește despre asigurarea unei finanțări adecvate pentru punerea în aplicare a Obiectivelor de Dezvoltare Durabilă (ODD), dragi colegi și prieteni, cifrele contează. Să trecem de la principiu la fapte și să reamintim că Uniunea Europeană și statele sale membre finanțează aproape o treime din bugetul curent al Organizației Națiunilor Unite. O treime. Noi finanțăm colectiv [aproape] un sfert din toate agențiile Națiunilor Unite. Un sfert din toate programele. Plătim și plătim la timp. Suntem cel mai mare contribuabil financiar al Organizației Națiunilor Unite. Suntem mândri de acest lucru. Și suntem, de asemenea, cel mai mare furnizor de ajutor umanitar din lume. Din când în când, este important să reamintim aceste fapte. Dar noi nu suntem doar plătitori, ci și parteneri. Suntem parteneri strategici – în ceea ce privește gestionarea crizelor [și] operațiunile de pace".
În ceea ce privește problema drepturilor femeilor, Borrell a reafirmat angajamentul UE de a combate violența sexuală și de gen, solicitând încetarea imediată a acesteia oriunde ar avea loc.
În concluzie, Borrell a reiterat angajamentul de neclintit al Uniunii Europene față de valorile și principiile Organizației Națiunilor Unite. El a promis un sprijin continuu, atât financiar, cât și politic, pentru a asigura punerea deplină în aplicare a acestor principii și a misiunii organizației pentru pace și prosperitate la nivel mondial.
Șeful diplomației europene se află în perioada 11-15 martie într-un turneu în SUA, pentru a reafirma importanța consolidării parteneriatului transatlantic și a cooperării pentru pace și securitate cu ONU.
Ulterior intervenției în cadrul Consiliului de Securitate al ONU, de la New York, Josep Borrell se va deplasa miercuri la Washington, unde va avea o întâlnire bilaterală cu secretarul de stat al SUA, Antony Blinken, pentru a discuta situația din Orientul Mijlociu, pentru a reafirma sprijinul comun al UE și al SUA pentru Ucraina, precum și pentru a aborda prioritățile-cheie în materie de politică externă și de securitate la nivel mondial. Miercuri și joi, Înaltul Reprezentant Borrell va avea, de asemenea, întâlniri cu membri ai Comisiei pentru relații externe a Congresului SUA și cu alți interlocutori.
Vineri, Înaltul Reprezentant Borrell va co-prezida, alături de comisarul european pentru energie, Kadri Simson, Consiliul UE-SUA pentru energie, din partea UE, și cu secretarul de stat Antony Blinken și secretarul pentru energie Jennifer Granholm, din partea SUA.
De asemenea, Înaltul Reprezentant Borrell urmează să ia cuvântul la un eveniment axat pe Ucraina la Universitatea Georgetown.
Comisia Europeană a înaintat Consiliului UE propunerile privind cadrele de negociere cu Ucraina și R. Moldova. Odată adoptate acestea, vor începe negocierile de aderare cu cele două țări
Published
3 hours agoon
March 13, 2024Comisia Europeană a înaintat, marți, Consiliului Uniunii Europene propuneri de proiecte de cadre de negociere pentru Ucraina și Moldova, ca urmare a deciziei Consiliului European din decembrie 2023 de a deschide negocieri cu ambele țări, a anunțat executivul european într-un comunicat remis CaleaEuropeană.ro, precizând că va prezenta Consiliului un raport oral privind progresele înregistrate de ambele țări pentru a răspunde recomandării formulate în raportul Comisiei privind extinderea din 8 noiembrie 2023. De asemenea, într-o decizie care vizează tot extinderea UE, Comisia Europeană a recomandat deschiderea negocierilor de aderare la UE cu Bosnia și Herțegovina
Cadrele de negociere cu Ucraina și Republica Moldova stabilesc orientările și principiile pentru negocierile de aderare cu fiecare țară candidată.
Proiectele de cadre pregătite de Comisia Europeană sunt împărțite în trei părți: 1) principiile care guvernează negocierile de aderare, 2) conținutul negocierilor și 3) procedura de negociere.
Obiectivul negocierilor este ca Ucraina și Moldova să adopte acquis-ul UE în întregime și să asigure punerea în aplicare și respectarea deplină a acestuia.
Proiectele de cadre de negociere se bazează pe experiența extinderilor anterioare și pe negocierile de aderare în curs de desfășurare. Acestea integrează metodologia revizuită de extindere și iau în considerare evoluția acquis-ului UE.
Consiliul trebuie acum să înceapă deliberările interne cu privire la aceste texte. Odată ce Consiliul a adoptat cadrele de negociere, președinția rotativă a Consiliului Uniunii Europene va prezenta poziția comună a UE convenită în cadrul primei conferințe interguvernamentale cu fiecare țară, marcând astfel începutul oficial al negocierilor de aderare.
Cadrele de negociere vor fi făcute publice după începerea negocierilor de aderare.
Reunit într-un summit crucial la 15 decembrie 2023, Consiliul European a adoptat decizia istorică a deschiderii negocierilor de aderare la UE cu Ucraina și Republica Moldova, într-o hotărâre semnal pentru viitorul politicii de extindere a Uniunii Europene, pe care liderii statelor membre au consacrat-o ca fiind "o investiție geostrategică și geopolitică".
Decizia a fost luată după ce, la 8 noiembrie 2023, Comisia Europeană a recomandat începerea negocierilor de aderare la UE cu Ucraina, Republica Moldova.
La 23 iunie 2022, șefii de stat sau de guvern din cele 27 de state membre ale UE, reuniți la Bruxelles, au recunoscut perspectiva europeană a Ucrainei, a Republicii Moldova și a Georgiei și au decis să acorde statutul de țară candidată Ucrainei și Republicii Moldova, oficializând o decizie istorică la exact 120 de zile de la debutul agresiunii militare a Rusiei împotriva Ucrainei.
La 28 februarie 2022, președintele ucrainean Volodimir Zelenski a semnat cererea de aderare a Ucrainei la Uniunea Europeană pe fondul invaziei militare a Rusiei asupra țării sale, stârnind un efect de domino politic și simbolic care a încurajat Georgia și Republica Moldova să facă același lucru. Astfel, la data 3 martie 2022, cererea de aderare a Republicii Moldova la Uniunea Europeană a fost semnată de președintele Maia Sandu.
Concrete & Design Solutions
Victor Negrescu, negociator-șef al PE, prezintă prioritățile pentru bugetul UE 2025: Trebuie să alocăm resurse financiare pentru o Europă echitabilă care nu lasă pe nimeni în urmă
Premierul Franței consideră că o victorie a Rusiei în Ucraina ar fi "un cataclism" pentru francezi. Adunarea Națională a votat în favoarea acordului de securitate dintre Paris și Kiev
Antony Blinken: SUA sprijină Ucraina cu un nou pachet militar în valoare de 300 milioane de dolari
România sprijină Muntenegru în procesul de aderare la UE, din perspectivă politică, dar și tehnică, îl asigură Nicolae Ciucă pe președintele Jakov Milatović
Luminița Odobescu, întâlnire cu secretarul general al OCDE. Ministrul de externe a reiterat angajamentul ferm al României față de aderarea la OCDE, cel mai important proiect după aderarea la NATO și UE
Op-ed | Janez Lenarčič, comisar european pentru gestionarea crizelor: Criza umanitară mondială este mai gravă ca niciodată. Iată ce trebuie să întreprindă comunitatea internațională pentru a îmbunătăți situația
V. Ponta: Discuţiile din Parlament privind bugetul încep la 14 ianuarie
Mapamond: Care vor fi principalele evenimente ale anului 2013
Angela Merkel: "Mediul economic va fi mai dificil în 2013"
Barometru: Cluj-Napoca înregistrează cea mai ridicată calitate a vieții din România, alături de Oradea și Alba Iulia
Ambasadorul SUA Adrian Zuckerman: România va deveni cel mai mare producător și exportator de energie din Europa
Huffington Post: România a fost condusă din 1989 de "o clică incompetentă de escroci foşti comunişti"
Premierul Italiei, Mario Monti, a demisionat
9 mai, o triplă sărbătoare pentru români: Ziua Europei, a Independenţei României şi sfârşitul celui de-al Doilea Război Mondial
Președintele Klaus Iohannis a promulgat legea care interzice pentru 10 ani exportul de buștean în spațiul extracomunitar
Acord fără precedent în istoria UE: După un maraton de negocieri, Angela Merkel, Mark Rutte, Klaus Iohannis și ceilalți lideri au aprobat planul și bugetul de 1,82 trilioane de euro pentru relansarea Europei
Marcel Ciolacu: Vreau ca 2026 să fie anul aderării noastre la OCDE. Este unul dintre principalele proiecte de țară pentru România
Klaus Iohannis asigură că nu intenționează să își scurteze mandatul prezidențial în contextul speculațiilor candidaturii sale la vârful NATO sau UE
Comisia Europeană va recomanda începerea negocierilor de aderare la UE cu Bosnia și Herțegovina, după ce a constatat că țara "poate îndeplini criteriile de aderare", anunță Ursula von der Leyen
"NATO"-izarea Europei: Drapelul Suediei a fost înălțat la sediul Alianței. De acum, NATO protejează 96% din cetățenii Uniunii Europene
Csaba Borboly, President of Harghita County Council and CoR rapporteur, supports the introduction of an infringement procedure against EU countries that do not seriously consider compensation for damage caused by large carnivores to livestock or crops
Biden evocă moștenirile lui Roosevelt, Reagan și Lincoln, atacându-l pe Trump că se înclină în fața lui Putin: Dacă SUA se retrag, Ucraina, Europa și lumea liberă sunt în pericol. Eu nu mă voi înclina
Klaus Iohannis a trasat, la Congresul PPE, mizele post-electorale ale UE, care va "avea șansa de a se întâlni cu istoria și de a relansa politicile în slujba cetățenilor": Cea mai eficientă metodă de consultanță politică este să acorzi atenție emoțiilor și așteptărilor oamenilor
Congres PPE/ Premierul Greciei: Trebuie să ne asigurăm că nimic nu se întâmplă în Europa fără participarea activă a familiei noastre politice
Congresul PPE, organizat în "zorii unei noi ere europene". Roberta Metsola listează instrumentele pentru a contracara falsa narațiune a extremiștilor: Vom câștiga prin pragmatism și leadership
Trending
- Corina Crețu1 week ago
Eurodeputatul Corina Crețu a demisionat din PRO România: Sprijinirea populismului și a anti-europeismului reprezintă cel mai mare pericol pentru România
- ROMÂNIA7 days ago
Kelemen Hunor: Dinspre Est nu a venit niciodată prosperitate, libertate și securitate. România este precum crusta unei pâini bune care îi protejează pe cei din interiorul Europei
- PPE7 days ago
Congresul PPE: Popularii europeni au votat în unanimitate, la București, manifestul electoral care solicită aderarea deplină a României la Schengen. Partidul cancelarului Austriei nu a votat împotrivă
- PPE1 week ago
Liderii celei mai puternice familii politice din UE vin la București: Tusk, Plenkovic, Nehammer sau Mitsotakis, alături de Ursula von der Leyen, Klaus Iohannis și Roberta Metsola la Congresul PPE
- POLITICĂ1 week ago
Nicolae Ciucă: Congresul PPE de la București va solicita ca România să devină membru cu drepturi depline în Schengen. Românii care produc 120 de miliarde de euro în UE merită acest drept